By die eerste oogopslag lyk dit na baie werk, veral omdat die brooddeeg drie keer moet rys. Maar dit is ´n vinnige proses en beslis die moeite werd.
Maak eers die aartappel-kaassmeer en rol in balletjies. Hou in die yskas terwyl die brood berei word.
300 ml warm fyngemaakte aartappel
1 x 250 g roomkaas of geroomde maaskaas
250 g biltong, fyn gerasper, of 1 blikkie (300 g) soutbeesvleis, goed verkoel en vet verwyder
250 ml fyn gerasperde sterk kaas
150 ml blatjang met biltong of
150 ml mosterd met soutbeesvleis
10 ml peperwortelsous of pepersous (tabasco of Louisiana Gold)
ekstra gekapte vars pietersielie, gekapte neute, fyn gerasperde biltong of
fyn gekapte marachino-kersies om balletjies mee te bedek
Meng die aartappel, botter, sout en peper goed saam met die res van die bestanddele behalwe dié waarmee die balletjies bedek word. Vorm een groot bal of maak ´n paar kleineres. Rol in enige van die laaste bestanddeel-variasies. Bedek met kleefplastiek en hou in die yskas tot nodig.
6 x 250 ml koekmeel
sowat 500 ml louwarm water
75 ml kook- of olyfolie
sowat 8 baba-aartappeltjies
1 huisie knoffel, gekneus en fyngekap
100 ml gekapte vars roosmaryn
Vir die deeg: meng die eerste drie be-standdele in ´n groot bak. Meng die volgende vier bestanddele in ´n aparte bak en voeg die vloeistofmengsel by die meel-mengsel. Knie goed, vorm ´n bal, smeer ´n bietjie olie bo-oor en bedek die bak. Laat rys tot dubbel in volume. Knie af en laat weer rys.
Berei intussen die bolaag: moenie die aartappeltjies skil nie. Sny in baie dun skyfies en plaas drie minute in kokende soutwater. Dreineer en maak droog op kombuispapier of in ´n slaaidroër. Plaas die aartappelskyfies in ´n bak, besprinkel met olyfolie en geur met sout en peper. Voeg die knoffel en roosmaryn by en hou eenkant.
Knie die deeg ´n derde keer af. Verdeel die deeg in twee stukke en vorm twee sirkels, elk sowat 20 mm dik, op ´n bakplaat. Druk die aartappel-bolaag met die vingerpunte in die deeg in sodat die geur van die kruie deur die deeg versprei. Moenie huiwerig wees om die vin- gers te gebruik nie. Die olyfolie van die bolaag smeer ook die deeg met die drukkery.
Opsioneel: growwe sout kan bo-oor gestrooi word. Laat rys op ´n warm plek.
Stel die oond op 190 ºC. Sodra die brood goed gerys het, bak sowat 30 minute in die voorverhitte oond. Sit warm voor met die balletjies aartappelsmeer.